Қазақстанда 1,7 млн-нан аса бала белсенді жазғы демалыс шараларымен қамтылды
DATE: 14:19, 14 Маусым 2024 | GMT +5
TITLE: Қазақстанда 1,7 млн-нан аса бала белсенді жазғы демалыс шараларымен қамтылды
URL: https://kaz.inform.kz/news/kazakstanda-17-mln-nan-asa-bala-belsend-zhazgi-demalis-sharalarimen-kamtildi-dc337f/
META: DATE: 14:19, 14 Маусым 2024 | GMT +5
TOTAL WORDS: 162
AUTHOR(S):
TEXT: ҚР Үкіметінің хабарлауынша, жазғы лагерлердің жұмысы туралы оқу-ағарту вице-министрі Еділ Оспан баяндады. Демалыс маусымы басталғалы бері елімізде түрлі формадағы 10 208 лагерде 1, 7 млннан аса бала қамтылып отыр. Белсенді жазғы демалыс ұйымдастыруда балалардың қауіпсіздігіне ерекше мән беріліп отыр. Оқушыларды сауықтыру нысандарына жібермес бұрын санитарлық-эпидемиологиялық қызмет мамандары жіті тексеру жүргізген. Денсаулық сақтау вице-министрі Айжан Есмағамбетова лагерлердің санитарлық жағдайы тұрақты бақылауда екенін жеткізді. Айта кетейік, балалардың жазғы демалысын ұйымдастыру бойынша өңірлерде тақырыптық жоспарлар құрылған. Оның аясында лагерлердегі бағдарламалардан бөлек, танымдық шаралар да қарастырылған болатын. Осы ретте балаларды тасымалдау кезіндегі қауіпсіздік мәселесі туындайды. Осыған байланысты ішкі істер министрінің орынбасары Игорь Лепеха бұған қатысты ақпаратты полиция бөлімдеріне алдын ала хабарлау қажеттігін еске салды. Мұндай жағдайда патрульдік машиналар бірге шығып, жолдағы қауіпсіздікті қамтамасыз ететін болады. «Балалардың жазғы белсенді демалысы мәселесі тұрақты бақылауда болуы қажет. Демалыс кезеңі мейілінше пайдалы өтуі үшін оқушыларға барлық жағдай жасалуы керек. Бұл ретте мүдделі мемлекеттік органдардың бірлесе қызмет атқаруы маңызды. Аталған жұмысты үйлестіру Оқу-ағарту министрлігінің қолында», — деп атап өтті Тамара Дүйсенова
